Bruce Campbell

Bruce Lorne Campbell (født 22. juni 1958 i Royal Oak i Michigan i USA) er en amerikansk skuespiller, regissør og produsent, mest berømt for sin rolle som Ash i Evil Dead-serien.

Liv og virke 
Bruce Campbell ble bitt av skuespillerbasillen allerede som åtteåring. Sin første store teaterrolle hadde han som 14-åring i en lokal oppsetning av The King and I, der han spilte en av de unge prinsene. Han lagde også mange Super 8-filmer sammen med vennene sine. På high school møtte han regissørspiren Sam Raimi, og de ble raskt gode venner og begynte å lage filmer sammen.

Karriere 
Etter noen år og rundt femti kortfilmer senere, med Raimi bak og Campbell foran kamera, begynte de arbeidet på filmen som til slutt skulle ende opp som The Evil Dead, der Campbell hadde hovedrollen som Ash. Filmen ble spilt inn på et stramt budsjett og Campbell lærte flere sider av filmproduksjon både foran og bak kamera som han dro nytte av senere. Etter at den ble sluppet i 1981, ble den en kulthit og førte til foreløpig to oppfølgere, Evil Dead II og Army of Darkness.

Filmroller 
Campbell har medvirket i de fleste av Raimis filmer, gjerne i små roller. Raimi ville ha han som hovedperson i Darkman, men studioet presset gjennom Liam Neeson isteden. Han har også hatt småroller i flere av filmene til Joel og Ethan Coen. Fanskaren til Campbell beskriver Campbell som den største B-filmstjernen gjennom tidene, og han CV-en hans inneholder flere kultfilmer.

Bruce hadde lyst til å spille Fantomet i 1996, men den rollen gikk til Billy Zane.

TV-roller 
Campbell har hatt gjesteopptredener i flere TV-serier. Han spilte Autolycus (Tyvenes Konge) i Hercules og Xena, der han også regisserte flere episoder. Han hadde hovedrollene i westernserien Brisco County Jr fra 1994, og i Jack of All Trades fra 2000. I tillegg spilte han Ellen DeGeneres' sjef i serien Ellen i syv episoder i 1997. Mellom 2007 og 2013 var han å se i TV-serien Burn Notice.

Forfatterskap 
Campbell har skrevet en suksessfull selvbiografi fra 2002, If Chins Could Kill: Confessions of a B Movie Actor. Der forteller han om livet sitt, og om hvordan han har lyktes som B-skuespiller. I 2005 utga han boken Make Love the Bruce Campbell Way, en roman om seg selv og hvordan han desperat prøver på bli A-kjendis.

Fanskare 
Campbell har spilt i flere kultfilmer, og har skaffet seg en stor gruppe fans opp gjennom årene, og han er ofte å se på fantreff der han kan treffe de, Hjemmesiden hans er populær, og blir ofte oppdatert av Campbell der han gjerne tipser om hvordan, men kan lykkes i bransjen. Campbell har et rykte på seg for å være en av de koseligste menneskene i Hollywood.

Sivilstatus 
I 1983 giftet Campbell seg med Christine Deveau, og sammen fikk de to barn. De skilte seg i 1989. I 1990 møtte Campbell kostymedesigneren Ida Gearon under innspillingen av Mindwarp og de giftet seg et år senere. De er fortsatt gift.

Filmografi 

  – Cop on Bicycle
  – Bruce
  – Shemp Malone
  – The Hamburger Helper Helping Hand / The Pillsbury Doughboy
  – Ash Williams
 
  – Brice Chapman
  – Renaldo «The Heel»
  – Video newscaster
  – Ash Williams
  – Jack Forrest
  – Officer Howard
  – Ray Tanner
 
 
  – Robert Van Helsing
  – Jack Forrest
  – Final Shemp
  – Ray
  – Asylum Attendant
  – John Loftmore
  – Stover
 
  – Ash Williams
  (The Hudsucker Proxy) – Smitty
  – Charles Travis
  – Wedding Shemp
  – Raffle Winner
  – Alan Stuart
  – Surgeon General of Beverly Hills
  – Jeff Erickson
  – Mick Dourif
  – Carl
  – Virgil
  – Actor
  – Barry
  – Carl Greig
  – William Roberts
  – Thompson
  – Roland the Intrepid Explorer
  – Quentin Beck
 
  – Elvis Presley
  – Gordon Moore
  – Himself
  – Bruce
  – Soap opera actor on TV
  – Humane Society Worker
  – Himself
  – Himself
  – Quentin Beck
  – William Cole
  – Coach Boomer
  – Joe Fasulo
  – Fugax
  – Chicken Bittle
  – Quentin Beck
  – Faux Bruce Campbell
  (Cloudy with a Chance of Meatballs) – Mayor Shelbourne
  – Muramoto
  – Rod «Torque» Redline
  – Goody
  – Winkie Guard
  – Ash Williams
  – Charles Cooper
  – Chili Youngfield
  – Man in Hawaiian Shirt

Utvalgte TV-roller 
 Charmed –  FBI Agent Jackman i episoden Witch Way Now? (sesong 4, episode 22)
 Beggars and Choosers – Jack i episoden The Long Goodbye (sesong 2, episode 20)
 Jack of All Trades – Jack Stiles (2000)
 Hercules –  Autolycus (12 episoder)
 Xena –  Autolycus (8 episoder)
 The X-Files – Wayne Weinsider i episoden Terms of Endearment (sesong 6, episode 7)
 Timecop – Agent Tommy Maddox i episoden The Future, Jack, the Future (sesong 1, episode 9)
 Ellen (TV-serie) – Ed Billik (7 episoder)
 Homicide: Life on the Street – Jake Rodzinsky i episodene Justice: Part 1 og Justice: Part 2 (sesong 4, episode 13 og 14)
 American Gothic – Lt. Drey i episoden Meet the Beetles (sesong 1, episode 7)
 Lois & Clark – Bill Church Jr (3 episoder)
 Brisco County jr – Brisco County jr (1993 – 1994)
 Generations – Alan Stuart (1989 – 1991)
 Knots Landing – Joel Benson i episoden Say Uncle (sesong 9, episode 7)

Referanser

Eksterne lenker 
 
 
 

Skuespillere fra USA
Personer fra USA av skotsk opphav
Personer fra Royal Oak